Document ID: 31987R1093

*****
ΚΑΝΟΝΙΣΜΟΣ (ΕΟΚ) αριθ. 1093/87 ΤΗΣ ΕΠΙΤΡΟΠΗΣ
της 21ης Απριλίου 1987
που τροποποιεί τον κανονισμό (ΕΟΚ) αριθ. 2409/86 όσον αφορά την πώληση σε καθορισμένη τιμή βουτύρου παρέμβασης που προορίζεται για πειραματική βιομηχανική χρήση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 985/68 του Συμβουλίου, της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (2), και ιδίως το άρθρο 7α,
Εκτιμώντας:
ότι η εξέλιξη του επιπέδου των αποθεμάτων παραμένει ιδιαίτερα ανησυχητική παρά το σύνολο των μέτρων που εφαρμόσθηκαν προκειμένου να ευνοηθεί η διάθεση· ότι, κατά συνέπεια, είναι απαραίτητο να βρεθούν νέες δυνατότητες διάθεσης στα πλαίσια μιας μη παραδοσιακής χρησιμοποίησης του βουτύρου από την οποία πρέπει να εξαιρεθούν τα προϊόντα για τη διατροφή ανθρώπων και ζώων· ότι πρέπει ως εκ τούτου να τροποποιηθεί για το σκοπό αυτό, ο κανονισμός (ΕΟΚ) αριθ. 2409/86 της Επιτροπής της 30ής Ιουλίου 1986 (3), όπως τροποποιήθηκε τελευταία από τον κανονισμό (ΕΟΚ) αριθ. 1014/87 (4), με τον οποίο θεσπίζεται καθεστώς πώλησης βουτύρου παρέμβασης που προορίζεται για ενσωμάτωση σε σύνθετες ζωοτροφές·
ότι σε ένα πρώτο στάδιο, πρέπει να πραγματοποιηθούν ερευνητικές εργασίες σε βιομηχανικό επίπεδο· ότι η πώληση του παλαιότερου βουτύρου παρέμβασης σε μειωμένη τιμή με σκοπό την πειραματική βιομηχανική μετουσίωση αποτελεί μέτρο το οποίο ανταποκρίνεται στις παρούσες περιστάσεις· ότι το βούτυρο πρέπει να πωληθεί σε τιμή τέτοια ώστε να μην καταστεί απαγορευτική η εφαρμογή του θεσπισθέντος μέτρου λόγω του υψηλού κόστους που συνεπάγεται, ιδίως σε σύγκριση με την τιμή πώλησης των ανταγωνιστικών λιπαρών ουσιών·
ότι οι διάφορες δυνατές διαδικασίες χρησιμοποίησης του βουτύρου εντός του προαναφερόμενου πλαισίου απαιτούν μόνιμο επιτόπου έλεγχο της χρησιμοποίησης της συνολικής ποσότητας βουτύρου μέχρι την οριστική μετουσίωση των ποσοτήτων που έχουν αγορασθεί·
ότι ο κανονισμός (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «εγγυήσεων» (5), όπως τροποποιήθηκε τελευταία από τον κανονισμό (ΕΟΚ) αριθ. 801/87 (6) προβλέπει στο άρθρο 4 παράγραφος 1 ότι η χρηματοδότηση από τον προϋπολογισμό του μέτρου που αναφέρεται στον κανονισμό (ΕΟΚ) αριθ. 2409/86 κατανέμεται σε αρκετά οικονομικά έτη· ότι οι ειδικοί κανόνες για την εν λόγω χρηματοδότηση εφαρμόζονται από την 1η Δεκεμβρίου 1986· ότι είναι απαραίτητο να προβλεφθεί η αναφορά της διάταξης αυτής στον κανονισμό (ΕΟΚ) αριθ. 2409/86·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2409/86 τροποποιείται ως εξής:
1. Ο τίτλος του κανονισμού αντικαθίσταται από το ακόλουθο κείμενο:
«σχετικά με την πώληση βουτύρου παρέμβασης που προορίζεται ιδίως να ενσωματωθεί στις σύνθετες ζωοτροφές»
2. Παρεμβάλλεται ο ακόλουθος τίτλος VIIα:
«ΤΙΤΛΟΣ VIIα
Πώληση σε καθορισμένη τιμή με σκοπό την πειραματική βιομηχανική χρήση
Άρθρο 27α
Σύμφωνα με τους όρους που προβλέπονται κατωτέρω, πραγματοποιείται πώληση σε καθορισμένη τιμή του βουτύρου που αναφέρεται στο άρθρο 1 με σκοπό την πειραματική βιομηχανική χρήση, ενώ αποκλείεται κάθε χρησιμοποίηση για διατροφή των ανθρώπων ή των ζώων.
Άρθρο 27β
Το βούτυρο πωλείται από τον οργανισμό παρέμβασης:
α) ανά ποσότητες ίσες ή ανώτερες από 10 τόνους και ίσες ή κατώτερες από 10 000 τόνους·
β) στην τιμή των 70 ECU ανά τόνο στη θύρα του ψυκτικού χώρου αποθήκευσης.
Άρθρο 27γ
1. Ο αγοραστής, σύμφωνα με τους όρους της σύμβασης αγοράς:
- αναλαμβάνει να χρησιμοποιήσει στην Κοινότητα το σύνολο του βουτύρου που έχει αγορασθεί στα πλαίσια πειραματικού βιομηχανικού σχεδίου το οποίο έχει σαν αποτέλεσμα την αμετάκλητη μετουσίωση του βουτύρου αυτού,
- δηλώνει ότι έχει ανακοινώσει στην Επιτροπή το εν λόγω σχέδιο, το οποίο επισυνάπτεται στη σύμβαση και αποτελεί αναπόσπαστο μέρος αυτής.
2. Στη σύμβαση διευκρινίζεται το κράτος μέλος στο έδαφος του οποίου θα εκτελεσθεί το σχέδιο. Αν το εν λόγω κράτος μέλος δεν είναι το ίδιο με εκείνο, όπου βρίσκεται το βούτυρο, ο αγοραστής ανακοινώνει επίσης το σχέδιο σ' αυτό το κράτος μέλος.
Άρθρο 27δ
1. Την ημέρα της σύναψης της σύμβασης, ο αγοραστής:
- προσκομίζει απόδειξη ότι έχει συστήσει εγγύηση η οποία προορίζεται να εξασφαλίσει την τήρηση της πρωτογενούς απαίτησης σχετικά με την πραγματοποίηση του σχεδίου που επισυνάπτεται στη σύμβαση και της δευτερογενούς απαίτησης σχετικά με την ανάληψη του βουτύρου μέσα στην προθεσμία που αναφέρεται στην παράγραφο 4,
- καταβάλλει την τιμή αγοράς για το βούτυρο.
2. Το ποσό της εγγύησης καθορίζεται σε 3 100 ECU ανά τόνο.
3. Ο οργανισμός παρέμβασης εκδίδει απόδειξη αναλήψεως στην οποία αναφέρονται:
- η ποσότητα για την οποία πληρούνται οι όροι που αναφέρονται στην παράγραφο 1,
- η αποθήκη στην οποία βρίσκεται η εν λόγω ποσότητα,
- η ημερομηνία λήξης της προθεσμίας ανάληψης.
4. Ο αγοραστής σε προθεσμία είκοσι-τεσσάρων ημερών που υπολογίζεται από την ημέρα σύναψης της σύμβασης, προβαίνει στην ανάληψη της συνολικής ποσότητας βουτύρου που έχει πωληθεί. Η ανάληψη αυτή μπορεί να γίνει τμηματικά.
Άρθρο 27ε
Στην περίπτωση που η ανάληψη του βουτύρου δεν πραγματοποιείται μέσα στην προθεσμία που προβλέπεται στο άρθρο 27δ παράγραφος 4, επιπλέον την κύρωση που προβλέπεται στο άρθρο 24 του κανονισμού (ΕΟΚ) αριθ. 2220/85 η οποία επιβάλλεται αφού αφαιρεθεί η τιμή του βουτύρου, η πώληση ακυρώνεται την τριακοστή ημέρα μετά τη λήξη της εν λόγω προθεσμίας.
Άρθρο 27στ
1. Το σχέδιο που αναφέρεται στη σύμβαση πραγματοποιείται σε προθεσμία δύο μηνών από την ημέρα ανάληψης σε εγκατάσταση που εγκρίνεται για το σκοπό αυτό από το κράτος μέλος στο έδαφος του οποίου βρίσκεται η εγκατάσταση αυτή.
Μπορούν να εγκριθούν μόνον οι εγκαταστάσεις οι οποίες:
- διαθέτουν τεχνικό εξοπλισμό ο οποίος μπορεί να εξασφαλίσει την πραγματική εφαρμογή του σχεδίου και ιδίως την στεγανότητα και τον οριστικό χαρακτήρα της διαδικασίας μετουσίωσης,
- αναλαμβάνουν την υποχρέωση να διαβιβάσουν στον οργανισμό που είναι αρμόδιος για τον έλεγχο το πρόγραμμα χρησιμοποίησης του βουτύρου σύμφωνα με τον τρόπο που καθορίζεται από το ενδιαφερόμενο μέλος.
2. Η έγκριση αποσύρεται στη περίπτωση που δεν τηρούνται οι διατάξεις του παρόντος άρθρου. Μπορεί να αποσυρθεί εφόσον διαπιστώνεται ότι η ενδιαφερόμενη επιχείρηση δεν έχει τηρήσει άλλη υποχρέωση η οποία απορρέει από τον παρόντα κανονισμό.
Άρθρο 27ζ
Το βούτυρο που αναφέρεται στο άρθρο 1 παραμένει στην άρχική του συσκευασία μέχρι να χρησιμοποιηθεί για την εφαρμογή του σχεδίου που αναφέρεται στη σύμβαση.
Συνοδεύεται από ανακεφαλαιωτικό πίνακα των δεμάτων.
Οι διατάξεις που καθιστούν υποχρεωτική τη χρησιμοποίηση ψυκτικών μέσων μεταφοράς δεν εφαρμόζονται στη μεταφορά του βουτύρου αυτού.
Οι συσκευασίες που περιέχουν το βούτυρο που έχει εξέλθει από τα αποθέματα φέρουν, με ευανάγνωστους και ευκρινείς χαρακτήρες, μία ή περισσότερες από τις ακόλουθες ενδείξεις:
- Mantequilla destinada a la desnaturalizacion industrial experimental: Reglamento (CEE) no 2409/86 - titulo VIIbis
- Smoer til eksperimentel denaturering i industrien: forordning (EOEF) nr. 2409/86 - afsnit VIIa
- Butter fuer die experimentelle industrielle Denaturierung: Verordnung (EWG) Nr. 2409/86 - Titel VIIa
- Βούτυρο που προορίζεται για πειραματική βιομηχανική Pd'nhd C OEωση: κανονισμός (ΕΟΚ) αριθ. 2409/86 - τίτλος VIIa
- Butter for experimental industrial denaturing: Regulation (EEC) No 2409/86 - Title VIIa
- Beurre destine a la denaturation industrielle experimentale: reglement (CEE) no 2409/86 - titre VIIbis
- Burro destinato alla denaturazione industriale sperimentale: regolamento (CEE) n. 2409/86 - titolo VIIbis
- Boter bestemd voor experimenteel industrieel gebruik: Verordening nr. 2409/86 - titel VIIbis
- Manteiga destinada a desnaturacao industrial experimental: Regulamento (CEE) n o 2409/86 - titulo VIIa.
Άρθρο 27η
Το κράτος μέλος στο έδαφος του οποίου πραγματοποιείται η εκτέλεση του σχεδίου που αναφέρεται στη σύμβαση εξασφαλίζει, σύμφωνα με τον τρόπο που αυτό καθορίζει, την διενέργεια μονίμου επί τόπου ελέγχου της χρησιμοποίησης της συνολικής ποσότητας βουτύρου που έχει αγορασθεί μέχρι την πλήρη και οριστική του μετουσίωση.
Τα έξοδα του ελέγχου βαρύνουν τον αγοραστή. Άρθρο 27θ
Κατά παρέκκλιση από τον κανονισμό (ΕΟΚ) αριθ. 2220/85, η εγγύηση αποδεσμεύεται, εφόσον πληρούνται οι όροι που αναφέρονται στο άρθρο 8 του εν λόγω κανονισμού, μόνον μέχρι το 90 % του ποσού της.
Η εγγύηση αποδεσμεύεται στο σύνολό της μόνον αφού ανακοινωθούν στην Επιτροπή τα αποτελέσματα της εκτέλεσης του σχεδίου που αναφέρεται στη σύμβαση σε προθεσμία δύο μηνών από την ημερομηνία που αναφέρεται στην υπογεγραμμένη από τον οργανισμό ελέγχου απόδειξη.»
Άρθρο 2
3. Στο άρθρο 30 προστίθεται το ακόλουθο εδάφιο:
«Η χρηματοδότηση των δαπανών που απορρέουν από τον παρόντα κανονισμό πραγματοποιείται σύμφωνα με τις διατάξεις του άρθρου 4 παράγραφος 1 του κανονισμού (ΕΟΚ) αριθ. 1883/78 του Συμβουλίου (1)
(1) ΕΕ αριθ. L 216 της 5. 8. 1978, σ. 1».
Στο σημείο 38 του τμήματος ΙΙ του παραρτήματος του κανονισμού (ΕΟΚ) αριθ. 1687/76 της Επιτροπής (1) «προϊόντα που έχουν διαφορετική χρησιμοποίηση ή/και προορισμό από εκείνους που αναφέρονται στο τμήμα Ι» προστίθεται το ακόλουθο κείμενο:
«Κατά την αποστολή του βουτύρου ως έχει που προορίζεται για άμεση πειραματική βιομηχανική χρήση
- χώρος 104:
προοριζόμενο για μετουσίωση στα πλαίσια πειραματικού βιομηχανικού σχεδίου - κανονισμός (ΕΟΚ) αριθ. 2409/86,
- χώρος 106:
ημερομηνία πριν από την οποία το βούτυρο ως έχει πρέπει να έχει χρησιμοποιηθεί στα πλαίσια του εν λόγω σχεδίου.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Η διάταξη του άρθρου 1 σημείο 3 εφαρμόζεται από την 1η Δεκεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Απριλίου 1987.

Labels: 7
3
17